cyanic-selkie/wikianc huggingface dataset:
ריהאנה
2012–2014: Unapologetic ו-Battleship
במאי 2013 קבע מגזין פורבס כי ריהאנה הרוויחה 43 מיליון דולר בין מאי 2012 למאי 2013, ודורגה במקום ה-5 ברשימת הסלבריטאים המרוויחים ביותר מתחת לגיל 30. ב-11 בנובמבר 2013 נודע כי ריהאנה הרוויחה בין נובמבר 2012 לנובמבר 2013, 90 מיליון דולר. ב-25 בנובמבר 2013 זכתה ריהאנה בטקס פרסי ה-AMA ב"פרס האייקון", הראשון בהיסטוריה של הטקס, שניתן לאמן משפיע מאוד אשר תרם רבות לתעשיית המוזיקה. בטקס פרסי הגראמי ה-54 שהתרחש בינואר 2014, זכתה הזמרת בפרס גראמי ה-7 שלה בפרס "האלבום האורבאני הטוב ביותר" עבור Unapologetic.
בדצמבר 2013, ציין הראפר פיטבול בראיון כי האמן שהיה אמור להשתתף בשיר שלו "Timber" הוא ריהאנה. עם זאת, הוא ציין כי כבר ביקשו מריהאנה להשתתף בסינגל הראשון מהאלבום של שאקירה ולא היה לה זמן להקליט את Timber. ב-13 בדצמבר אושר כי הזמרת-יוצרת הקולומביאנית שאקירה תארח את ריהאנה בסינגל החדש שלה, "Can't Remember to Forget You". השיר יצא ב-13 בינואר 2014 מאלבומה העשירי של שאקירה, Shakira שיצא ב-21 במרץ 2014. בפברואר 2014, הוכרז כי אמינם וריהאנה ייצאו למיני-סיבוב הופעות משותף. ב-19 במרץ, אושר כי הטור ייקרא "The Monster Tour" ושלושה תאריכים הוכרזו. כרטיסים יצאו למכירה לקהל הרחב ב-28 במרץ. ב-21 במרץ, שלושה תאריכים נוספים נוספו לטור עקב דרישת קהל.
2015–2017: Anti, קריירת משחק ומיזמים נוספים
בינואר 2014, נודע כי ריהאנה התחילה לעבוד על האלבום השמיני שלה. ב-24 בינואר 2015, יצא הסינגל "FourFiveSeconds" עם פול מקרטני וקניה ווסט. ב-26 במרץ 2015, יצא הסינגל "Bitch Better Have My Money". הקליפ לשיר יצא ב-2 ביולי 2015 ועורר סערה רבה ברשת בשל התכנים האלימים בו ואף קיבל בעקבות כך הגבלת גיל באתר יוטיוב כך שרק משתמשים מעל גיל 18 יוכלו לצפות בקליפ. הקליפ גרף כ-8 מיליון צפיות ביממה הראשונה ליציאתו. ב-14 באפריל 2015, יצא הסינגל "American Oxygen", יומיים לאחר מכן יצא הקליפ לשיר ביוטיוב. הקליפ בנוי על קטעים נבחרים מההיסטוריה של ארצות הברית (הטיסה לחלל, אסון התאומים, השבעת הנשיא השחור הראשון ועוד). שלושת הסינגלים לא נכנסו לרשימת השירים הסופית של האלבום.
ב-25 בפברואר 2014, הודיע מנכ"ל דרימוורקס אנימציות, ג'פרי קצנברג, כי ריהאנה תוביל את הפסקול עבור הסרט "בית", בו היא גם מדבבת את הדמות הראשית לצד ג'ים פרסונס, סטיב מרטין וג'ניפר לופז. האלבום, Home, יצא במרץ 2015. ב-24 בפברואר, יצא הסינגל "Towards the Sun" כסינגל ראשון מתוך אלבום הפסקול של הסרט.
ב-15 במרץ 2015, נבחרה להיות הפרזנטורית של חברת Dior, והייתה לאישה השחורה הראשונה לעשות זאת. ב-26 בספטמבר 2015, הופיעה ריהאנה בפסטיבל המוזיקה רוק בריו בברזיל. כל הכרטיסים שהוצעו למכירה למופע זה (85,000) אזלו תוך 56 דקות מרגע פתיחת מכירת הכרטיסים. זו ההופעה המלאה הראשונה של ריהאנה מאז סיום סיבוב ההופעות האחרון שלה לפני כשנתיים. לאחר ההופעה, כ-15 סינגלים של ריהאנה חזרו למצעד הסינגלים של ברזיל במקומות שונים. יומיים לאחר מכן, היא הופיעה בצ'ילה מול קהל של 55,000 מעריצים. זו ההופעה הראשונה של ריהאנה בצ'ילה מאז תחילת הקריירה שלה.
ב-1 ביולי 2015, הכריז איגוד תעשיית ההקלטות האמריקאי כי ריהאנה שברה את שיא ההורדות הדיגיטליות החוקיות עם 100 מיליון הורדות והייתה לאמן הראשון בהיסטוריה לעשות זאת.
ב-13 באוגוסט 2015, נודע כי באוקטובר 2015 ריהאנה תצטרף לעונה התשיעית של תוכנית הכישרונות האמריקאית "The Voice" בתור היועצת הראשית. באוקטובר 2015, הוכרז כי ריהאנה תקבל תפקיד מרכזי בסרט העתידי של לוק בסון, "ולריאן ועיר אלף הכוכבים", עיבוד לסדרת הקומיקס "ולריאן ולאורלין". הצילומים לסרט התחילו בדצמבר 2015 והוא יצא ביולי 2017. מאוחר יותר באותו החודש, נודע כי ריהאנה חתמה על חוזה עם חברת סמסונג בשווי 25 מיליון דולר. ריהאנה תקדם את קו מוצרי סמסונג גלקסי, בעוד שאלבומה ייצא בחסות סמסונג והחברה תקדם את סיבוב ההופעות של האלבום, "Anti World Tour". על סיבוב ההופעות נודע ב-23 בנובמבר 2015. הטור, שממומן על ידי סמסונג, ייצא לדרך בפברואר 2016, ומופעי החימום היו טרוויס סקוט בצפון אמריקה, ודה ויקנד וביג שון בחלק מההופעות באירופה.
ב-8 באוקטובר 2015, הציגה ריהאנה בתערוכה בלוס אנג'לס את עטיפת האלבום החדש ואת שמו, Anti. את עטיפת האלבום עיצב האמן הישראלי רועי נחום. ב-27 בינואר 2016, יצא הסינגל הראשון מתוך אלבומה השמיני, "Work" בהשתתפות הראפר דרייק. השיר הגיע למקום הראשון במצעד הבילבורד הוט 100, והפך לשיר ה-14 של ריהאנה שמגיע לראש המצעד. בכך עקפה ריהאנה את מייקל ג'קסון ברשימת האמנים עם הכי הרבה שירים במקום הראשון במצעד הבילבורד הוט 100 ומיקמה את עצמה במקום השלישי ברשימה, מאחורי הביטלס (20) ומריה קארי (18). השיר שהה במקום הראשון במצעד למשך 9 שבועות רצופים. ב-28 בינואר 2016, הוציאה ריהאנה את אלבומה השמיני דרך שירות הזרמת המדיה טיידל. יום למחרת יצאה גרסת הדלוקס של האלבום שכללה 3 שירים נוספים, האלבום הגיע לראש מצעד הבילבורד האמריקאי שם שהה במשך שבועיים לא רצופים והיה לבין ארבעת האלבומים הבודדים ב-2016 שהצליחו לעשות זאת. כחודשיים לאחר מכן, ב-31 במרץ, יצאו במקביל שני סינגלים נוספים מהאלבום - "Kiss It Better" ו-"Needed Me", ובאותו היום יצא גם הווידאו קליפ לשיר "Kiss It Better".
במהלך שנת 2016, התארחה ריהאנה במספר שירים. ב-29 באפריל, הוציא קלווין האריס את השיר "This Is What You Came For" שהגיע למקום ה-3 במצעד הבילבורד הוט 100. ריהאנה התארחה גם בשיר "Too Good" של דרייק מתוך אלבומו Views, ובשיר "Nothing is Promised" של הראפר מייק ויל מייד איט, שיצא כסינגל הראשון מתוך אלבום הבכורה שלו ב-3 ביוני. ב-27 ביוני, יצא השיר "Sledgehammer", כחלק מקידום הסרט "סטארטרק: אל האינסוף". ב-28 באוגוסט, הוענק לריהאנה פרס מפעל החיים ע"ש מייקל ג'קסון בטקס פרסי הווידאו-קליפים של MTV.
באוגוסט 2016, הצטרפה ריהאנה לצוות השחקניות של סרט הפשע "אושן 8" לצד סנדרה בולוק, קייט בלאנשט, הלנה בונהם קרטר, מינדי קלינג ואן האת'וויי. הסרט יצא לאקרנים בשנת 2018.
במהלך 2017, התארחה ריהאנה במספר שירים, ביניהם "Selfish" של הראפר פיוצ'ר מתוך אלבומו HNDRXX, בשיר "Loyalty" של קנדריק לאמאר מתוך אלבומו Damn, בשיר "Wild Thoughts" מתוך האלבום Grateful של די ג'יי חאלד, ובשיר "Lemon"; שיתוף פעולה בינה לבין הצמד .N.E.R.D.
2018–הווה: אלבום תשיעי, מיזמים נוספים
לאחר צאת האלבום השמיני Anti, חשפה ריהאנה כי החלה לעבוד על אלבום האולפן התשיעי שלה. באוקטובר 2017, חשף הראפר שאקה שהוא עובד עם ריהאנה על האלבום שלה וסיפר שהאלבום יהיה "המטורף לחלוטין".
במהלך חודש במאי 2019, אישרה ריהאנה כי האלבום הוא פרויקט בסגנון מוזיקלי רגאיי. במהלך חודש ספטמבר, הוכרז שריהאנה חתמה עם חברת התקליטים Sony/ATV Music Publishing.
ב-28 באוקטובר 2022, ריהאנה הוציאה את הסינגל הראשון הנקרא "Lift Me Up", מתוך הפסקול לסרט "הפנתר השחור: ואקאנדה לנצח. הפסקול אמור לכלול שיר שני, שכותרתו "Born Again".
מוזיקה וקול
במקביל להקלטות אלבום האולפן השלישי שלה, לקחה ריהאנה שיעורי פיתוח הקול עם הזמר ני-יו, על כך אמרה: "אף פעם לא הייתה לי הכשרה קולית, ואז כשהייתי באולפן הוא אמר לי איך לנשום ודברים כאלה. הוא השתמש במילים גבוהות ואמר לי שהוא רוצה שאעשה "סטקטו", ואני אומרת לעצמי "אוקיי...אבל אני לא יודעת מה זה". כאשר יצא אלבום האולפן החמישי שלה, המבקרים שיבחו את ריהאנה על יכולותיה הקוליות. ג'יימס סקינרם מ-BBC שיבח את ביצועה בשיר "(Love the Way You Lie (Part II": "הקול שלה רב עוצמה, בבת אחת היא יכולה להישמע מלאת רגש ופגיעה בשיר". המפיק המוזיקלי אנדי גיל חשב כי השיר "California King Bed" היה הביצוע הטוב ביותר שלה. בביקורת על אלבום האולפן השביעי שלה שיבח מגזין בילבורד את היכולות הווקאליות שלה בשיר "Diamonds" וכתב כי השיר הוא "אחד הביצועים הנלהבים של ריהאנה עד כה. זוהי בלדת פופ מעוררת השראה". ג'ון קרמניקה מעיתון הניו יורק טיימס כתב: "במשך השנים פני המשחק שלה היו לנשק אסטרטגי של אדישות וצוננות רגשית. זה בהחלט לא ידידותי." כרך 65 של סדרת ספרי הביוגרפיה השחורה העכשווית מציין כי "ריהאנה היא קצב יוצא דופן מן העולם של האיים הקריביים". קולה של ריהאנה הוא בין הייחודיים בתעשיית המוזיקה העכשווית ומגיע למנעד של 3 אוקטבות.
בזמן שהקליטה את אלבום הבכורה שלה, החליטה ריהאנה, בהיותה ממוצא קריבי, לשלב באלבומיה מוזיקת רגאיי, מוזיקה קריבית, Soca ודאנס-הול. מאוחר יותר החליטה לשלב באלבומה גם ז'אנרים כמו דאנס-פופ, היפ-הופ, דאבסטפ, רוק והאוס. חלק משיריה מכילים שילוב של דגימות משירים אחרים. הז'אנרים של דאנס-הול ורגאיי השפיעו על אלבום הבכורה שלה Music of the Sun. באלבומה השביעי שילבה ריהאנה לראשונה גם מוזיקה אלקטרונית ו-EDM. המפיקים אוון רוג'רס וקרל סטרקן, שהיו המפיקים של אלבומה A Girl Like Me, החליטו שבשיר "Kisses Don't Lie" ריהאנה תשלב קצת מוזיקת רוק, בניגוד לשירים האחרים באלבום. באלבומה השלישי והרביעי ריהאנה שילבה יותר פופ ו-R&B, ומבקרי מוזיקה תארו את האלבומים האלה כאלבומים אלגנטיים ובוגרים, שמראים על צמיחה אמנותית. במהלך הקלטות אלבומה השלישי Good Girl Gone Bad, החליטה ריהאנה להתמקד פחות בדאנסהול ויותר בשירי Uptempo. ריהאנה עבדה עם מפיקים חדשים באלבום כמו טימבלנד, שון גראט ו-The-Dream. באלבומה הרביעי, Rated R, התנסתה ריהאנה בסגנונות מוזיקה נוספים, כמו היפ-הופ, מוזיקת רוק, דאבסטפ וגם דאנסהול. האלבום התאפיין בצליל עמוק יותר ובשירים אפלים יותר מקודמיו, בעקבות המקרה עם בן זוגה לשעבר כריס בראון. על אלבומה הרביעי אמרה ריהאנה: "ב-Loud ניסיתי להיות קצת יותר מרדנית וזה כל מה שרציתי לעשות באלבום. רציתי להמציא את עצמי מחדש ולקחתי את השליטה היצירתית". בניגוד לאלבום הקודם, הוא יותר חצוף, כיפי, פלרטטני ואנרגטי, תערובת של בלדות, המנוני מסיבה ושירי אהבה עם אלמנטים של ז'אנרים שונים כמו דאנס-פופ ואר אנד בי". על פי ריהאנה האלבום הוא שיא "הסקסיות והמיניות", בניגוד לאלבום Rated R, אך שניהם מכילים R&B, היפ-הופ, דאנסהול ודאבסטפ. האלבומים Loud ו-Talk That Talk הם למעשה חזרתה של ריהאנה אל שורשי הדאנסהול, בשירים כמו "Man Down" ו-"Watch n' Learn". ריהאנה גם הכניסה מוזיקת האוס לחלק משיריה באלבומים אלה ובהם השירים "(We Found Love","Only Girl (In the World" ו-"Complicated".
קליפים ובמה
דניס ארמסטרונג מ-Online Explorer אמר: "ריהאנה היא כמו פנטזיה של דיסני בנוסח כוריאוגרפיה ללא הפסקה, גישה חצופה וחיבה למחרוזות של להיטי פאנק". במהלך 2008 הופיעה ריהאנה בטקס פרסי MTV עם השיר "Disturbia". הופעה זו דורגה במקום ה-10 ברשימת ההופעות הטובות ביותר בתולדות הטקס, על פי סקר שערך בילבורד. מפלגתה השמרנית של מלזיה האסלאמית העבירה ביקורת על לבושה של ריהאנה במהלך סיבוב ההופעות "Good Girl Gone Bad Tour", ואמרה שצריך להחרים את סיבוב ההופעות הזה.
השפעות
ריהאנה הושפעה מאמנים רבים וביניהם ניתן למנות את מדונה ובוב מארלי, שתי ההשפעות המוזיקליות הגדולות ביותר שלה. ריהאנה אמרה שהיא רואה את מדונה "כאלילה והיא מי שהיא רוצה להיות, המדונה השחורה" ואף הוסיפה "אני חושבת שמדונה הייתה השראה גדולה עבורי במיוחד בעבודותיי הקודמות. אם הייתי צריכה לבחון את התפתחותה בזמן, אני חושבת שהיא המציאה מחדש את הסגנון שלה מבחינת בגדים ומוזיקה ותמיד הצליחה בכך ובו זמנית היא הותירה כוח אמיתי בעולם הבידור". ריהאנה אמרה כי גם אמנים כמו ויטני יוסטון, מריה קארי וג'נט ג'קסון היו עבורה אלילי מוזיקה והשפעות מוזיקליות עיקריות. על ג'נט ג'קסון אמרה: "היא הייתה אחד מסמלי הפופ הנשיים הראשוניים שאני יכולה להתייחס אליו". ריהאנה גם ציינה שמרילין מונרו ו-Vintage Clothing היו עבורה השראה לקליפים של השירים "Hate That I Love You" ו-"Rehab", והקליפ לשיר "Disturbia" היה בהשראת הקליפ לשיר "Thriller" של מייקל ג'קסון. השפעות מוזיקליות אחרות כוללות גם את אלישיה קיז, סלין דיון, ברנדי נורווד, פיפי דובסון, דסטניז צ'יילד וגוון סטפני. ואף ריהאנה טענה כי הזמרת המנוחה אליה, הייתה השפעה עצומה על הסגנון שלה. המוזיקה של ריהאנה מכילה השפעות רבות של האיים הקריביים, כאשר לדבריה, כשגדלה בברבדוס האזינה למוזיקת רגאיי, אך כאשר הגיעה לארצות הברית נחשפה להרבה סוגי מוזיקה. ריהאנה מושפעת מאוד מבוב מארלי, ואמרה על כך: "הוא אחד מהאמנים הכי אהובים עליי בכל הזמנים. הוא סלל לכל אמן את הדרך מהאיים הקריבים". במהלך הופעותיה נהגה ריהאנה לבצע גרסאות כיסוי לשירים "?Is This Love" ו-"Redemption Song" של מארלי. המוזיקה של ריהאנה מכילה השפעות רבות של מוזיקת האיים הקריביים, ובכלל של רגאיי ודאנסהול. הווידאו עבור "Rude Boy" היה בהשראת השורשים הקאריביים שלה.
דימוי ציבורי
ב-2009 ציין מגזין ניו יורק כי לריהאנה יש מראה של "מלכת עשרה" ושיש לה יכולת להעביר את המראה בקלות רבה. בזמן יציאת אלבום האולפן השני שלה A Girl Like Me, מבקרים רבים השוו את סגנון הקול והחומרים המוזיקליים של ריהאנה לאלה של ביונסה, בטענה שהם דומים. כתוצאה מכך, קליפים, הופעות ותמונות של ריהאנה הושוו לביונסה, ולריהאנה ניתנו ביקורות שליליות על כך. בתקשורת אף טענו שג'יי זי, בן זוגה של ביונסה באותה תקופה, ניסה לעצב את ריהאנה כהעתק של ביונסה. בעקבות כך ציינה ריהאנה: "ביונסה היא אמן גדול ומשפיע ואני אוהבת אותה, אבל אנחנו זמרות שונות עם סגנונות שונים". ב-2007, בקליפ לשיר "Umbrella", חשפה ריהאנה את התסרוקת החדשה שלה: שיער קצוץ שחור בצורת קארה. בעקבות כך נכתב במאמר של חדשות MTV: "באלבומה Good Girl Gone Bad נראה כי ריהאנה מבשרת על מה שעתיד לבוא. היא לא עוד זמרת שמשחקת לפי הכללים המצוחצחים של הפופ, ריהאנה התבגרה ונהייתה ללוהטת ומרדנית בכל מקום". ריהאנה ידועה בהמצאה מחדש של הסגנון והתדמית שלה. היא שינתה אותה כמה פעמים ואת הופעתה האישית, והחליפה בעקביות תסרוקות שונות מאז יציאת אלבומה השלישי לאור. על כך אמרה: "זה ההפך מלקיחת סיכון, אני תמיד מחפשת את המראה שהוא לא הכי מעניין". ג'ס קרטן כתב כי "המלתחה של ריהאנה היא הכי מדוברת ומשפיעה בפופ עכשיו, וכל מה שהיא לובשת מיד כולם ינסו לשחזר". בשנת 2008 נכנסה ריהאנה לרשימת "10 הכוכבים האופנתיים ביותר של 2008". זמרת הקאנטרי מדינה מירנדה טענה כי היא מעריצה את סגנון הלבוש של ריהאנה ואמרה: "אני לא בהכרח אקבל השראה מכל העניין שהיא מתלבשת בלי חזייה, אבל אני אוהבת את זה שאתה אף פעם לא יודע מה היא הולכת ללבוש. זה תמיד משאיר לך מקום לנחש, מה שהופך את זה לחצוף ומעניין". במהלך הזמן רבים טענו שריהאנה היא מודל לחיקוי גרוע עבור מעריציה, על כך אמרה: "זה הפך יותר לעבודה שלי ממה שרציתי שזה יהיה. אבל לא, אני רק רוצה לעשות מוזיקה וזהו זה". במאי 2013 בריאיון ל-MTV סופרת המונולוגים והפמיניסטית איב אנסלר שיבחה את ריהאנה ואמרה: "אני מעריצה ענקית של ריהאנה. אני חושבת שהיא פתוחה לגבי המיניות שלה ושהיא מאוד מוכשרת". במהלך העשור השני של המאה ה-21 נהפכה ריהאנה לסמל סקס בקרב סלבריטאים ברחבי העולם. אמיל הווט מ-Metro כתב: "ריהאנה היא ה-אישה הכי סקסית בעולם. היא יכולה להיראות סקסית בכל דבר, כן בכל דבר אפילו בחליפת דוד בסירות צוללת כמו בסרט "Battleship".
היא הופיעה בעשירייה העליונה ברשימת 100 הנשים הסקסיות בעולם של ה-FHM במשך 5 פעמים ברציפות. בשנת 2007 היא נבחרה להיות ה-Venus Breeze's Celebrity Legs ואילו בשנת 2008 נבחרה לדיוות השנה. היא כיכבה על שערים של מגזינים כמו: Maxim ,FHM, הרולינג סטון וה-GQ. בשנת 2009 מגזין Glamour דירג אותה במקום ה-17 ברשימת "50 הנשים הזוהרות ביותר". ריהאנה הייתה לאישה הראשונה שהופיעה על שער מגזין GQ (מגזין לגברים) בדצמבר 2012 ואף דורגה ברשימת 100 הנשים הלוהטות של כל הזמנים במגזין קומפלקס. VH1 הציב את ריהאנה במקום השני ברשימת "100 האמנים הסקסיים ביותר".
לריהאנה יש אוסף של קעקועים לגופה ונכון להיום יש לה 20 קעקועים וביניהם: תו מוזיקה על הקרסול, מזל דגים מאחורי אוזנה הימנית, תפילה בסנסקריט על הירך שלה, המילה "אהבה" על האצבע האמצעית, הביטוי "חופש במשיח" בערבית בבית החזה שלה, שובל של כוכבים יורדים בעורף, גולגולת עם קשת ושיער ורוד בצד האחורי של רגלה, המילה "ששש ..." על אצבעה הימנית, התאריך 11/04/1986 בספרות רומיות על גבי הכתף השמאלית שלה, דרקון בסגנון חינה על ידה, אקדח בצלעותיה, את המוטו "לעולם לא כישלון, תמיד לקח" ליד כתף ימין, rebelle fleur על צווארה, המילים "Thug Life" על פרקי אצבעותיה, צלב קטן על עצם הבריח, בז מצרי מעוצב בצורת אקדח ברגלה הימנית, האל איזיס מעל בטנה, 1988 (שנת לידתה) ברגלה וכריש ברגלה השני.
מורשת
מבקרי המוזיקה כינו אותה נסיכת פופ/אר אנד בי בזמן אלבומיה הראשנים. מבקר המוזיקה ניק לוין תיאר את האלבום Good Girl Gone Bad: Reloaded כ"הדבר הטוב ביותר במוזיקה שצפוי להתרחש ב-2007/8". "Umbrella" נחשב על פי עיתון הרולינג סטון לאחד מבין 500 השירים הטובים ביותר בכל הזמנים וזכה לשבחי הביקורות. ב-2011 השיר "We Found Love" הוכתר כלהיט ה-Top 20 ה-24 של ריהאנה במצעד הבילבורד. גם הקליפ לשיר זכה לשבחים ואף זכה בפרס גראמי בקטגוריית "וידאו המוזיקה הקצר הטוב ביותר". מגזין "טיים" כלל את ריהאנה ברשימת "100 האנשים המשפיעים ביותר" שלו לשנת 2012. מעצבת האופנה סטלה מקרטני כתבה על ריהאנה: "היא הכי לוהטת, הכי מגניבה, הכי מוכשרת והמרשימה ביותר בעבודה שלה מבין כל האמנים. היא עובדת קשה מאוד מאוד אבל עושה את זה בקלות". בנובמבר 2013 זכתה ריהאנה בטקס ה-AMA בפרס האייקון, שניתן לאמנים אשר תרמו רבות לתעשיית המוזיקה. מפיק הטקס, אר קליין אמר: "זהו פרס האייקון הראשון שניתן אי פעם בטקס זה לכבוד אמן שעבודתו השפיעה ברמה גלובלית על מוזיקת הפופ. קול אייקוני וחדשני כמו של ריהאנה איפשר לה להפוך לאחד מהאמנים המשפיעים והנמכרים בכל הזמנים". בין מאי 2011 למאי 2012 הרוויחה ריהאנה 53 מיליון דולר ודורגה במקום ה-4 ברשימת הסלבריטאים המרוויחים ביותר. ב-2 ביוני 2014, הוצגה ריהאנה עם פרס אייקון האופנה על מפעל החיים ממועצת מעצבי אופנה של אמריקה, פרס מיוחד השמור לאדם שסגנונו השפיע באופן משמעותי על התרבות הפופולרית על במה בינלאומית. מגזין טיים הכליל את ריהאנה במקום החמישי ברשימתם "10 הדברים הטובים ביותר שקראו בשנת 2010" תחת 10 ההצהרות האופנה הטובות ביותר לשנת 2010.
ריהאנה מכרה 200 מיליון תקליטים ברחבי העולם, מה שהופך אותה לאחד מהאמנים הנמכרים ביותר בכל הזמנים. בארצות הברית, מכרה ריהאנה מעל 10 מיליון אלבומים ואף נחשבת לאמנית הדיגיטלית הנמכרת ביותר בכל הזמנים, כאשר שברה שיא גינס ומכרה 58 מיליון עותקים דיגיטליים (נכון ל-2012). שישה מאלבומיה הצליחו להגיע למעמד אלבום פלטינה בארצות הברית. 9 משיריה של ריהאנה נכנסו לרשימת "הסינגלים הנמכרים ביותר בכל הזמנים": "Love the Way You Lie" "Umbrella" ,"Disturbia" ,"Only Girl (In the World)" ,"We Found Love" ,"Live Your Life" ,"Stay" ,"S&M ו-"Diamonds". ארבע עשרה משיריה של ריהאנה הגיעו למקום ה-1 במצעד הבילבורד הוט 100, מה שממקם אותה במקום השלישי ברשימת האמנים שהצליחו להכניס הכי הרבה שירים לצמרת המצעד. ריהאנה היא במקום ה-2 עם הכי הרבה שירים שהגיעו ל-Top 20, שלושים ושישה שירים, 23 מתוכם נכנסו ל-Top 10 של הבילבורד (מה שמדרג אותה במקום ה-9 בהישג זה) ו-17 שירים שנכנסו ל-Top 5. ב-2012 הפכה ריהאנה להיות אחת מבין 40 האמנים המושמעים ביותר בתחנות הרדיו בעולם. ריהאנה גם נחשבת לאחד האמנים הנמכרים ביותר בבריטניה אי פעם. עד יוני 2012, היא מכרה בבריטניה 14 מיליון סינגלים ו-6 מיליון אלבומים, מה שהופך אותה לאמנית הנמכרת ביותר בבריטניה לשנת 2012. ריהאנה היא האמן העשירי הנמכר ביותר בבריטניה והשנייה בקטגוריית הזמרות (אחרי מדונה). באוגוסט 2013 דירג מגזין בילבורד את ריהאנה ברשימת "15 האמנים הגדולים ביותר של בילבורד". באותו החודש, הכניס אותה גם לרשימת "100 האמנים הלוהטים של שנות ה-2010".
במהלך השנים השפיעה ריהאנה על אמנים רבים, ביניהם: ליטל מיקס, ואן דיירקשן, מיילי סיירוס, סלינה גומז, ג'סטין ביבר, אוסטין מאהון, ג'סי ג'יי, אלי גולדינג, דמי לובאטו, ווילו סמית'. בנוסף לכך, אמנים רבים אחרים שיבחו והעריצו את האמנות והאופנה של ריהאנה ואת מוסר העבודה שלה, ביניהם: אמינם, קשה, ריטה אורה, כריסטינה אגילרה, שאקירה, מרי ג'יי בלייג', שריל קול, טוני ברקסטון וכריס מרטין. ריהאנה זכתה לתואר של שגרירת התרבות והנוער בברבדוס ומגזין פורבס דירג אותה במקום הראשון ברשימת "כוכבי על ברשתות חברתיות". באוקטובר 2013, נודע כי ריהאנה שברה שיא גינס, כשזכתה לכ-90 מיליון לייקים בדף הפייסבוק שלה. מספר העוקבים אחרי ריהאנה מבין האמנים הוא ה-4 בטוויטר עם 102.7 מיליון עוקבים (נכון ליולי 2021). ביוטיוב, ריהאנה היא האמן הפופולרי ביותר, וכ-20 מיליון משתמשים נרשמו לערוץ היוטיוב שלה, מה שהופך אותה לאמן עם מספר העוקבים הגדול ביוטיוב, ואף ערוץ היוטיוב שלה גרף הכי הרבה צפיות נכון לנובמבר 2015 - כ-7.8 מיליארד צפיות.
הישגים בולטים
בנוסף היא הצליחה להכניס 14 שירים למקום הראשון במצעד הבילבורד מה שהופך אותה לאמן השלישי בהיסטוריה עם הכי הרבה שירים שהגיעו למקום זה ולאמן הסולו השני עם הכי הרבה שירים שהגיעו למקום זה. בעקבות כך היא נכנסה לרשימת 40 האמנים המצליחים של ה-20 שנה האחרונות של בילבורד כאשר היא מחזיקה ב-42 שירים שהגיעו לעשרים המובילים במצעד, 30 שירים שהגיעו לעשירייה הפותחת, 24 שירים שהגיעו לחמישייה הפותחת ו-14 שירים שהגיעו למקום הראשון. ברשימת הסינגלים הנמכרים ביותר בכל הזמנים היא הצליחה להכניס 16 שירים יותר מכל אמן אחר בהיסטוריה. בנוסף ריהאנה מחזיקה ב-5 שיאי גינס: "האמן הנשי שהצליח להכניס הכי הרבה שירים למקום הראשון במצעד הבילבורד בשנה אחת", "האמן שהצליח להכניס הכי הרבה שירים למקום הראשון במצעד הדיגיטלי של ארצות הברית", "האמן ששהה הכי הרבה שבועות במקום הראשון במצעד השירים הבריטי בשנה אחת", "האמן הדיגיטלי הנמכר ביותר בארצות הברית" ו"האמן ששהה הכי הרבה שבועות במקום הראשון במצעד השירים הבריטי". בנוסף ריהאנה נחשבת לאחד מהאנשים הפופולריים ביותר ברשתות החברתיות, נכון לאפריל 2017 יש לה 11 מיליארד צפיות בערוץ היוטיוב שלה ו-24 מיליארד שיתופים מה שהופך את הערוץ לאחד הערוצים הפופולריים ביותר ביוטיוב והערוץ החמישי עם הכי הרבה שיתופים. ב-2014 דף הפייסבוק שלה הוכתר כפופולרי ביותר עם 80 מיליון סימוני 'לייק'.
מיזמים נוספים
ב-2005, חתמה הזמרת על חוזה עם חברת Secret Body Spray. בשנת 2010 חתמה ריהאנה חוזה עם חברת המסחר Optus שתמכה בסיבוב ההופעות הרביעי שלה. באותה השנה לקחה חלק גם בחברת המסחר Kodak ביחד עם הראפר פיטבול ובשנת 2010 הוציאה ספר בעל שם זהה, הכולל תמונות מסיבוב ההופעות השלישי שלה ותמונות מאחורי הקלעים של הקלטת האלבום Rated R.
בינואר 2011, הושק הבושם הראשון על שמה, "Reb'l Fleur", שזכה להצלחה רבה והרוויח 80 מיליון דולר. קולקציית הבגדים הראשונה של הזמרת הפכה לזמינה בנובמבר 2011. בחגיגות 100 שנה לחברת מוצרי הטיפוח Nivea ב-2011, הופיעה ריהאנה במספר הופעות ואף הסינגל "California King Bed" יצא בשיתוף הקמפיין של החברה. הבושם השני של הזמרת, "Rebelle", הושק בפברואר 2012. באוגוסט 2012 השתתפה ריהאנה בתוכנית בריטית בת 10 שבועות בה היא ומעצבי האופנה ניקולה רוברטס, ליסה קופר והנרי הולנד מסייעים למעצבי אופנה עם קווי הביגוד שלהם. בנובמבר 2012, השיקה את הבושם השלישי, "Nude".
בפברואר 2013, הציגה את קולקציית האביב הראשונה שלה בשבוע אופנה בלונדון עם הסטייליסט האישי שלה אדם סלמן. באותה השנה שיתפה פעולה עם חברת הקוסמטיקה MAC, והוציאה דרכם קו קוסמטי משלה בשם "RiRi hearts MAC". קולקציה זו אזלה לחלוטין תוך 3 שעות. ביולי 2013, שיתפה פעולה עם חברת ההפקות Made For Music בקמפיין בשיתופו של ג'יי זי, וידאו מסחרי המציג את הסינגל "Right Now" של ריהאנה. הבושם הרביעי שלה הושק ב-14 בספטמבר 2013 ונקרא "Rogue" והגיע לחנויות בישראל ב-3 בדצמבר. ב-2014, הושק הבושם "Rogue" גם לגברים. ב-2016 הציגה שני בשמים חדשים בשם "RiRi" ו-"Crush". ב-2017 הציגה את הבושם התשיעי שלה "Kiss". ב-17 בדצמבר 2013, נודע כי אחרי התלבטות בין ריהאנה לבין הזמרת ביונסה, נבחרה ריהאנה להיות הפרזנטורית של מותג האופנה הצרפתי Balmain בקמפיין אביב-קיץ 2014.
בשנת 2015, חתמה חוזה עם חברת האופנה הספורטיבית פומה והפכה למנהלת הקריאייטיבית של החברה ואחראית על עיצוב קו האופנה הנשי. ריהאנה עיצבה לפומה קולקציית בגדים שלמה בשם "FentyxPuma" הכוללת נעלי סניקרס, נעלי ספורט, כפכפים, בגדים וכובעים. ב-22 באוגוסט 2016, הציגה את קולקציית הבגדים הראשונה שעיצבה לפומה לעונת החורף בשבוע האופנה בניו יורק. ב-28 בספטמבר 2016, הציגה את הקולקציה השנייה לעונת האביב בשבוע האופנה בפריז. ב-6 במרץ 2017, הציגה את קולקציית הבגדים השלישית לעונת הקיץ בשבוע האופנה בפריז. ברבעון האחרון של 2015, הודיעה החברה כי המכירות עלו ב-11.5% בזכות הזמרת. ריהאנה החזירה את נעלי הסינקרס של פומה לאופנה עם שם חדש, "Creepers", ושברה שיא כאשר בפעם הראשונה הוצאו הנעליים למכירה הם אזלו ב-35 דקות בלבד. במשך השנים 2016 ו-2017, הציגה ריהאנה נעליים נוספות שהראו הצלחה גדולה במכירות.
בתחום העסקים
בשנת 2011 שחררה ריהאנה את הבושם הראשון שלה:"Reb'l Fleur". הבושם זכה להצלחה רבה כאשר הניב רווח של 80 מיליון דולר עד סוף שנת 2011. בפברואר 2012 שחררה את הבושם השני שלה "Rebelle" ובנובמבר אותה שנה שחררה את הבושם השלישי שלה "Nude". ב-14 בספטמבר שחררה את הבושם הרביעי שלה Rogue וב-2014 שחררה את הגרסה הגברית של הבושם "Rouge Men".
ב-30 במרץ 2015 הוכרז כי ריהאנה הצטרפה לשירות המוזיקה של הראפר ג'יי זי "טיידל" ביחד עם 16 אמנים שונים ובניהם ביונסה, מדונה, קניה ווסט, קולדפליי, ניקי מינאז' ועוד. בנובמבר 2015 ריהאנה בנתה את סוכנות היופי והסטיילינג הראשונה שלה "Fr8me." העסק הוקם בלוס אנג'לס ומטרתו לסייע לאומנים לאמנים בהזמנת פרסומות, קטעי וידאו, מסעות פרסום, הופעות של שטיח אדום וכו'... ריהאנה דיברה על הסוכנות ואמרה: "שיער, איפור וסטיילינג משחקים תפקיד חשוב ביצירתיות, אני מאוד מעורבת עם חלק זה של התהליך שלי, אז הסוכנות הזאת היה דבר הנכון בשבילי לעשות." הסוכנות כוללת את המאפרת של ריהאנה, מילא מוראלס, סטייליסט הבגדים ג'ייסון בולדן ומעצבות השיער פטרישיה מוראלס ומארשה המילטון. בנוסף ריהאנה פתחה סוכנות צילום בשם "A Dog Ate My Homework", המייצגת את הצלמים אריק אסלה ודבורה אנדרסון.
בתחום האופנה
בתחילת הקריירה שלה, ריהאנה הבהירה את העניין שלה אופנה והרצון לעבוד בתעשיית עיצוב הבגדים. בנובמבר 2011, ריהאנה הודיעה על מיזם האופנה הראשון שלה עם ארמאני. בחודש פברואר 2013, ריהאנה הציגה את קולקציית האופנה הראשונה לנשים בשבוע האופנה בלונדון, ריבר איילנד, בשיתוף פעולה עם הסטייליסט האישית שלה, אדם סלמן. הם פרסמו שתי קולקציות נוספות עבור המותג, מהדורת קיץ שפורסמה ב-25 במאי 2013 ומהדורת סתיו ששוחררה ב-10 בספטמבר 2013. האוסף הרביעי והאחרון של ריבר איילנד, היה מהדורת החורף ששוחררה ב-7 בנובמבר 2013. ריהאנה המשיכה לשתף פעולה עם חברות אופנה רבות, ביניהם דיור, סטאנס ומנולו בלניק.
חודש דצמבר 2014, אושר כי ריהאנה תהפוך למנהלת היצירתית של חברת האופנה פומה, במהלכה תפקח על קו אופנה של נשים אשר יכלול פרטי הלבשה והנעלה. בסתיו 2015, ריהאנה שחררה את הקולקציה הראשונה שלה עם פומה, נעלי התעמלות אשר נמכרו באינטרנט והביאו לסולד אאוט תוך 3 שעות בלבד מרגע תחילת המכירה. במהלך השנתיים הבאות, ריהאנה שחררה נעליים שונות אחרות ובסגנונות שונים, אשר זכו להצלחה. ב-2016 ריהאנה הראתה לראשונה את קו הבגדים הראשון שלה בשיתוף עם פומה בשבוע האופנה של ניו יורק, האוסף התקבל בביקורות נלהבות מצד מבקרי אופנה. באביב של אותה שנה, ריהאנה לראשונה הציגה את הקולקציה השנייה שלה בשבוע האופנה בפריז והיא זכתה לשבחים רבים. מגזין "ווג" שיבח את האוסף של ריהאנה: "לפעמים, כשאדם מפורסם מנסה לשים את ידו על משהו אחר, התוצאות יכולות להיות לא אחידות, ובכל זאת יש מקרים מיוחדים כאלה כאשר עושים את המעבר ומובילים להפתעה טובה. היא הראתה את זה היום ואנחנו יכולים להוסיף ריהאנה לרשימה הזאת."
ריהאנה הפכה לסמל אופנה בעצמה. ב-2 ביוני 2014, ריהאנה קיבלה את פרס אייקון האופנה מטעם מועצת מעצבי האופנה של פרסי אופנה לשנת 2014, באולם אליס טולי בלינקולן סנטר. בקבלת הפרס אמר כי "האופנה הייתה תמיד מנגנוני ההגנה שלי". הזמרת המקסיקנית בקי ג'י סיפרה שריהאנה היא אחת מסמלי הסטייל שלה למגזין לטינה. במרץ 2015 הוכרז כי ריהאנה נבחרה לפנים החדשות של דיור ובכך הפכה לאישה השחורה הראשונה שזכתה בתפקיד זה.
פילנתרופיה
ב-2006, פתחה ריהאנה קרן לילדים החולים במחלות סופניות בשם "Believe". כדי לסייע, להעלות את המודעות ולהילחם במחלת האיידס, פיתחו ריהאנה ואנשי ציבור אחרים קו בגדים עבור H&M נגד איידס בפברואר 2008. בשנת 2008 יצאה למיני סיבוב הופעות בשם A Girl's Night Out. המופעים נערכו בחינם לציבור והרווחים מהמופע ניתנו לנותני חסות ומפרסמים שנתרמו כדי לספק ציוד רפואי, ציוד לבתי ספר וצעצועים לילדים נזקקים. בספטמבר 2008, התארחה בשיר "!Just Stand Up" עם 15 אמניות אחרות, כאשר כל רווחי הסינגל נתרמו לחולי סרטן. בשנת 2010, הוציאה גרסת כיסוי לשיר "Redemption Song" של בוב מארלי, שכל הכנסותיו הלכו לקמפיין סיוע להאיטי.
בפברואר 2012, הופיעה בתוכנית קצרה בלוס אנג'לס על מנת לגייס כספים למרכזי אורתופדיה בבתי חולים בעיר. בנובמבר 2012, תרמה ריהאנה 100,000 דולר לבנק מזון עבור הוריקן סנדי. חודש לאחר מכן, תרמה 1.75 מיליון דולר לבית החולים בברידג'טאון, ברבדוס. בנובמבר 2013, תרמה 61,000 יורו ליוניסף על מנת לסייע לקורבנות של טייפון האיאן. בינואר 2014, לקחה ריהאנה חלק בקמפיין Viva Glam של חברת הקוסמטיקה MAC, שכל הכנסותיו יתרמו לנשים, גברים וילדים החיים עם HIV/איידס.
חיים אישיים
ב-2008, חשפה ריהאנה כי היא כמעט פשטה רגל בעקבות עבודה כושלת של משרד רואי החשבון שלה Berdon LLP. ריהאנה קנתה נכס בשווי 7-7.5 מיליון דולר, ומאוחר יותר הוא נמכר והביא להפסד של 2 מיליון דולר. באותה התקופה הוצאותיה של ריהאנה "הוכפלו", והיא אף הפסידה כסף מסיבוב ההופעות שלה ללא ידיעתה. על פי ה"ניו יורק פוסט", ריהאנה הגישה תביעה נגד חברת ברדון LLP תמורת 35 מיליון דולר, ובסופו של דבר זכתה בלמעלה מ-10 מיליון דולר.
מדצמבר 2009 עד דצמבר 2010, יצאה ריהאנה עם שחקן הבייסבול מאט קמפ.בשנת 2011 ניהלה גם מערכת יחסים עם הראפר הקנדי דרייק. הזוג נפרד בתחילת שנת 2012. במרץ 2014, נודע כי השניים שוב במערכת יחסים. לאחר חודש ומספר ימים הם נפרדו.במרץ 2016 נודע כי ריהאנה ודרייק שוב במערכת יחסים אך לאחר 8 חודשים השניים נפרדו. ביוני 2017 ריהאנה התחילה מערכת יחסים עם המיליארדר הסעודי חסן ג'אמיל, ממנו נפרדה ביוני 2018.
ריהאנה הצהירה כי היא מאמינה באלוהים ושהיא מתמקדת בקריאת תנ"ך. היא ציינה כי היא מעריצה של המטיפה הנוצרית-פרוטסטנטית ג'וייס מייר.
במהלך הופעתה בפסטיבל "Madness Madness Music" של ה-NCAA, הביעה ריהאנה את התנגדותה לחוק חדש באינדיאנה, המאפשר לחברות ויחידים להשתמש באמונתם הדתית כהגנה, במקרה של האשמה בהפליה נגד אנשי הלהט"ב. בנוסף ריהאנה השתתפה יחד עם מפורסמים רבים אחרים בסרטון שהועלה לאינטרנט תחת הכותרת "23 דרכים בהן אתה יכול להיהרג אם אתה שחור באמריקה". הסרטון יצא לאור בשיתוף עם תנועת "אנחנו כאן" וקרא לפעול נגד אכזריות משטרתית.
באוגוסט 2021 פרסם מגזין פורבס כי הונה האישי של ריהאנה מוערך ב-1.7 מיליארד דולר, מה שהופך אותה למוזיקאית העשירה בעולם.
במאי 2022 ילדה בן בכור לראפר אייסאפ רוקי. ב-12 בפברואר 2023 בזמן הופעת המחצית בסופרבול LVII חשפה ריהאנה את הריונה השני.
במצעד הבילבורד
14 משיריה של ריהאנה כבשו את ראש מצעד הפזמונים האמריקאי במצעד הרשמי בילבורד הוט 100, בתור אמנית סולו או בתור אורחת בשיר מה שהופך אותה לאמן השלישי בהיסטוריה עם הכי הרבה שירים שנכנסו למקום זה. בנוסף 30 משיריה הגיעו לעשרת הגדולים במצעד.
להיטי מקום ראשון:
דיסקוגרפיה
{{שני טורים|
אלבומים אחרים - אוספים
}}
הופעות
{{שני טורים|
מיני סיבובי הופעות
}}
הגלריה הלאומית של אומבריה
הגלריה הלאומית של אומבריה (איטלקית: Galleria Nazionale dell'Umbria) היא מוזיאון ציורים לאומי איטלקי, הנמצא בפאלאצו דיי פריורי שבפרוג'ה שבמחוז אומבריה. מאז שנת 1878, האוסף ממוקם בקומות העליונות של הארמון, והוא כולל יצירות השייכות לסגנון האמנות הגותית.
האוסף כולל את הציורים החשובים אשר נעשו בהשפעת אסכולת הציור של אומבריה, מהמאה ה-14 עד המאה ה-16. הוא מוצג בעשרים ושלושה אולמות הארמון. האוסף היה ממוקם באקדמיה ללימודי הציור בעיר עד מחצית המאה ה-16. לאחר הכיבוש הצרפתי של העיר האוסף הועבר ממקומו באזור לעיר הבירה של המחוז, והציורים שהיו בבעלות מדינת האפיפיור עברו לבעלות האומה.
בשנת 1863 תוכנן כי האוסף יישא את שמו של הצייר פייטרו ואנוצ'י. לאחר שלא נמצאה אכסניה מתאימה לו, הוא מוקם בארמון, במרכז פרוג'ה. בשנת 1918 הוא קיבל את חסות מלך איטליה והגלריה כונתה על-שמו: Regia Galleria Vannucci.
טרנט קלי
ג'ון טרנט קלי (באנגלית: John Trent Kelly; נולד ב-1 במרץ 1966) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס הראשון של מדינת מיסיסיפי. קלי הוא חבר המפלגה הרפובליקנית.
ביוגרפיה
קלי נולד ב-1 במרץ 1966 ביוניון (Union) שבמיסיסיפי, בנם של ג'ון וברברה קלי. הוא תושב העיירה סאלטילו השוכנת בצפון מיסיסיפי, שם שימש כתובע המחוזי במחוז המשפטים במעגל הראשון של מיסיסיפי, הכולל שבעה ממחוזות המדינה. בשנת 1984 השלים קלי את לימודיו התיכוניים בתיכון יוניון, וכעבור שנה הצטרף למשמר הלאומי של צבא מיסיסיפי. כעבור זמן מה השלים לימודי תעודה ב"מכללת הקהילה המזרח-מרכזית", בטרם סיים באוניברסיטת מיסיסיפי לימודי תואר ראשון במנהל עסקים. ב-1994 היה לבוגר בית הספר למשפטים של אוניברסיטת מיסיסיפי וב-2010 קיבל תואר שני ממכללת המלחמה של צבא ארצות הברית. לאחר לימודי מהשפטים עבד קלי בעריכת דין פרטית עד 1999, אז התמנה לתובע עירוני בטופלו. הוא נבחר לתובע מחוזי בשנת 2011, והביס דמוקרטי מכהן מזה תשע תקופות כהונה.
קלי משרת כמייג'ור גנרל במטה הכוח המשותף במיסיסיפי של המשמר הלאומי של צבא ארצות הברית. בשנת 1990 התגייס למלחמת המפרץ ולמבצע סערת המדבר כקצין הנדסה משני. בשנת 2005 הוצב קלי כמייג'ור במהלך מלחמת עיראק עם החטיבה ה-155 כמפקד המבצעים של גדוד ההנדסה ה-150. בין השנים 2009–2010 שירת כלוטננט קולונל כמפקד צוות המבצעים של החטיבה ה-155 ופיקד על למעלה מ-670 חיילים ממסיסיפי, אוהיו וקנטקי. קלי עוטר בשני כוכבי הארד, בתג הפעולה הקרבית, מדליית דיפלורי (DeFleury) ובעיטורים צבאיים נוספים על שירותו הצבאי. בינואר 2018 הועלה לדרגת בריגדיר גנרל ובנובמבר 2020 קודם למייג'ור גנרל.
לאחר מותו של חבר הקונגרס הרפובליקני אלן נאנלי בשנת 2015, נכנס קלי אל הבחירות המיוחדות למילוי מקומו בבית הנבחרים של ארצות הברית. אלמנתו של נאנלי, טורי, הביעה תמיכה במועמדותו של קלי. בשלב הראשון של הבחירות המיוחדות, סיים קלי במקום השני מבין 13 מתמודדים, מאחורי המועמד הדמוקרטי וולטר זין (Walter Zinn). מכיוון שאף מועמד לא גרף את מרב קולות הבוחרים, קלי וזין עלו לסיבוב שני ב-2 ביוני 2015. במהלך הסיבוב המכריע גרף קלי 70% מקולות הבוחרים, ונבחר אל הקונגרס ה-114 של ארצות הברית. באותו יום הושבע לתפקידו בידי יושב ראש בית הנבחרים של ארצות הברית פול ראיין.
במהלך כהונתו הראשונה היה קלי חבר בוועדת החקלאות ובוועדת העסקים הקטנים של בית הנבחרים. ב-14 ביוני 2017 נכח קלי בהתקפה על חברי הקונגרס הרפובליקנים בווירג'יניה.
בדצמבר 2020 נמנה קלי בין 126 חברי בית הנבחרים מהמפלגה הרפובליקנית שחתמו על מכתב ידידי בית המשפט לשם הבעת תמיכה בתיק "טקסס נגד פנסילבניה", תובענה ייצוגית שהוגשה לבית המשפט העליון של ארצות הברית בניסיון לערער על תוצאות הבחירות לנשיאות ארצות הברית 2020 במספר מדינות מתנדנדות, בהן ג'ו ביידן ניצח את הנשיא המכהן דונלד טראמפ. בית המשפט העליון מיאן לדון בתיק על סמך שלטקסס אין זכות עמידה לערער על תוצאות בחירות במדינה אחרת, על סמך פרק 3 לחוקת ארצות הברית.
מיון כלי נגינה
בתקופות ובתרבויות שונות יושמו גישות מגוונות למיון כלי נגינה. השיטה המקובלת במערב כיום מחלקת את הכלים לכלי מיתר, כלי נשיפה וכלי הקשה. עם זאת, תרבויות אחרות מקיימות שיטות אחרות.
שיטת מיון כלי הנגינה העתיקה ביותר הידועה לנו היא סינית ומקורה במאה ה-5 לפנה"ס. שיטה זו ממיינת את הכלים לפי החומר ממנו הם עשויים. כל הכלים העשויים מאבן משויכים לקבוצה אחת, כל הכלים העשויים מעץ משויכים לקבוצה שנייה, כל הכלים העשויים ממשי משויכים לקבוצה שלישית, וכן הלאה.
בדרך כלל, ממוינים כלים לפי הדרך בה מפיקים מהם צליל. מקור שיטת המיון המקובל כיום במערב, המחלקת את הכלים לכלי מיתר, כלי נשיפה וכלי הקשה, ביוון. שיטה זו הורחבה על ידי מרטין אגריקולה (Martin Agricola), שהבדיל בין כלי מיתר המנוגנים בפריטה, כמו גיטרה, לכלי מיתר המנוגנים בעזרת קשת, כמו כינור. מוזיקאים קלאסיים לא מיישמים תמיד הפרדה זו, אך מבדילים בין כלי נשיפה בעלי עלה (כלי נשיפה מעץ) לכלי נשיפה בהם מפיקות השפתיים את הצליל (כלי נשיפה ממתכת).
שיטה זו אינה נטולת חסרונות. ישנם כלים נדירים ולא-מערביים שלא נכנסים באופן נוח להגדרותיה. כלי הנגינה העתיק סרפנט, למשל, אמור להיכלל במשפחת כלי הנשיפה ממתכת, מכיוון שהשפתיים מרעידות בו את עמוד האוויר שבכלי. עם זאת, הוא נראה כמו כלי נשיפה מעץ, וקרוב יותר לקבוצה זו במובנים רבים, מכיוון שהוא משתמש בנקבים ולא בבוכנות כדי לשלוט בגובה הצליל. קיימת בעיה לקטלג גם כלי מקלדת מסוימים. לדוגמה, לפסנתר יש מיתרים, אך הם מופעלים על ידי פטישים, כך שלא ברור אם לשייך אותו לקבוצת כלי המיתר או לכלי ההקשה.
אליפות אירופה בכדוריד 2002
אליפות אירופה בכדוריד 2002 היא אליפות אירופה החמישית והיא נערכה על ידי איגוד הכדוריד האירופאי. הטורניר התקיים בשוודיה בין ה-25 בינואר ל-3 בפברואר 2002. המשחקי הגמר נערכו בסטוקהולם באריקסון גלוב שמכיל כ-16,000 מקומות.
זכתה באליפות בפעם הרביעית בתולדות הנבחרת (שלישית ברציפות).
מתכונת התחרות
המדינה המערכתשהיא גם האלופה המכהנת (שוודיה) העפילה ישירות, בנוסף לכך, בהתאם לתוצאות משחקי העפלה לאליפות העולם בכדוריד 2001 העפילו ישירות נבחרות ספרד, רוסיה, צרפת וסלובניה. יתר 11 נבחרות העפילו דרך המוקדמות.
16 קבוצות חולקו ל-4 בתים. שלוש נבחרות חזקות מכל בית העפילו לשלב השני שנערך בשני בתים. בכל בית העפילו 2 קבוצות ומשחקי הפלייאוף.
בית א'
המשחקים נערכו בגוטבורג באולם "Scandunavium" שמכיל 12,000 מקומות.
בית ג'
המשחקים נערכו בשקובה באולם העירוני שמכיל 2,700 מקומות.
בית ד'
המשחקים נערכו ביונצ'פינג באולם Kinnarps Arena שמכיל 7,000 מקומות.
בית העפלה I
המשחקים נערכו בגוטבורג באולם "Scandunavium" שמכיל 12,000 מקומות.
בית העפלה II
המשחקים נערכו בוסטרוס באולם ABB Arena שמכיל 5,800 מקומות.
ישראל באליפות
נבחרת ישראל בכדוריד החלה את השתתפותה בבית ה' של המוקדמות. היא סיימה את הבית במקום הראשון והעפילה להמשך התחרות. במשחקי הצלבה היא נפגשה את נבחרת מקדוניה וניצחה אותה בסיכום מפגש כפול 14:12 ו-11:12. כתוצאה מכך הנבחרת הפעילה לאליפות אירופה לראשונה בתולדותיה. היא שיחקה בבית ג' וסיימה אותו במקום האחרון ללא ניצחונות.
כריס קיימן
כריסטופר זיין קיימן (באנגלית: Christopher Zane Kaman; נולד ב-28 באפריל 1982 בגרנד ראפידס, מישיגן) הוא כדורסלן עבר אמריקאי-גרמני ששיחק בעמדת הסנטר. גובהו 2.13 מטרים. קיימן הוא אחד מ-13 שחקנים אי פעם שהשיגו לפחות 7,000 נקודות, 4,000 ריבאונדים ו-800 חסימות.
מכללות
קיימן למד באוניברסיטת מרכז מישיגן ושיחק עבור קבוצת הכדורסל שלה במשך 3 שנים. בעונתו השלישית הוא הוביל את הקבוצה לאליפות המחוזית (מחוז MAC) ולניצחון בסיבוב הראשון של טורניר אליפות המכללות. בסיום אותה עונה נבחר קיימן לשחקן המצטיין של המחוז (MAC Player of the Year). לאחר עונתו השלישית במכללה הגיש קיימן את מועמדותו לדראפט ה-NBA.
לוס אנג'לס קליפרס
קיימן נבחר על יד קבוצת לוס אנג'לס קליפרס במקום השישי בדראפט 2003. כבר בעונתו הראשונה בליגה העמיד ממוצעים נאים של 6.1 נקודות ו-5.6 ריבאונדים ב-22.5 דקות בממוצע למשחק, והפך לשחקן השני בתולדות המועדון שמשחק את כל 82 המשחקים בעונת הרוקי. קיימן סיים את העונה כחוסם השני בטיבו מבין הרוקיז, עם 0.89 חסימות למשחק, וכריבאונדר הרביעי בטיבו, עם 5.6 כדורים חוזרים למשחק. בעונתו השלישית,, קיימן פתח בכל משחקי הקבוצה והעמיד ממוצעים של 11.9 נקודות, 9.6 ריבאונדים ו-1.38 חסימות ב-32.8 דקות למשחק. קיימן סיים את העונה במקום התשיעי בליגה בריבאונדים למשחק, וכן במקום ה-12 באחוזים מהשדה כשקלע ב-52.3%. קיימן עזר לקליפרס להעפיל לפלייאוף ה-NBA, לראשונה מאז 1997, לאחר שסיימו עם המאזן החיובי הראשון מזה 14 עונות.
בעונת שידרג קיימן את ממוצעיו משמעותית ופרץ לראשונה כשחקן מוביל בליגה, כשהעמיד ממוצעים מצוינים של 15.7 נקודות, 12.7 כדורים חוזרים, 2.8 חסימות ו-2 אסיסטים למשחק. ממוצעים אלו הקנו לקיימן את המקום השלישי בליגה בחסימות וריבאונדים למשחק. בינואר 2008 אובחנה אצל קיימן הפרעת קשב, ריכוז והיפראקטיביות, מה שגרם לו להחמיץ את שארית עונת 2007/2008 ואת רוב עונת. עם שובו לליגה בעונת, הציג קיימן את יכולתו הטובה ביותר בקריירה והעמיד ממוצעים של 18.5 נקודות ו-9.3 ריבאונדים למשחק. בזכות כך נבחר להשתתף במשחק האולסטאר, בו קלע 4 נקודות והוריד 3 כדורים חוזרים.
ניו אורלינס הורנטס
בתחילת עונת הועבר קיימן בטרייד לניו אורלינס הורנטס, יחד עם אל-פארוק אמינו ואריק גורדון, בתמורה לכוכב ההורנטס כריס פול.
דאלאס מאבריקס
בתחילת עונת, משהסתיים חוזהו בהורנטס, חתם קיימן בדאלאס מאבריקס לעונה אחת תמורת 8 מיליון דולר, והצטרף לחברו לנבחרת גרמניה דירק נוביצקי. בעונה זאת נחלשה תרומתו של קיימן, שהעמיד ממוצעים של 10.5 נקודות ו-5.6 ריבאונדים למשחק.
לוס אנג'לס לייקרס
לפני עונת חתם קיימן בלוס אנג'לס לייקרס על חוזה לעונה אחת, בה שותף ב-39 משחקים בלבד.
פורטלנד טרייל בלייזרס
ב-10 ביולי 2014 חתם בפורטלנד טרייל בלייזרס על חוזה לשתי עונות.
נבחרת גרמניה
קיימן השתתף עם נבחרת גרמניה באולימפיאדת בייג'ינג 2008, יחד עם כוכב ה-NBA דירק נוביצקי. נגד כף ורדה קיימן קלע 10 נקודות וקלט 10 ריבאונדים ונבחר למצטיין המשחק. קיימן שיחק עבור נבחרת גרמניה גם ביורובאסקט 2011.
TGA
TGA הן ראשי תיבות באנגלית.
Black Beatles
Black Beatles הוא סינגל של צמד ההיפ הופ האמריקאי ריי סרמרד, בהשתתפות הראפר האמריקאי גוצ'י מיין. השיר יצא לאור ב-13 בספטמבר 2016, כסינגל השלישי מתוך אלבום האולפן השני של הצמד, ScremmLife 2, על ידי חברות התקליטים אירדראמרס ואינטרסקופ רקורדס. השיר הופק על ידי מייק ויל מייד איט.
בעקבות חשיפה ויראלית, בעיקר בגלל תפקידו במגמת הוויראליות של אתגר בובות הראווה, הוא הפך לסינגל הראשון של ריי סרמרד וגוצ'י מיין שהגיע למקום הראשון במצעד הבילבורד הוט 100 ובמצעד המוזיקה הרשמי של ניו זילנד, וכן הופיע השיר בעשירייה הפותחת במדינות כגון אוסטרליה, קנדה ובריטניה.
רקע והרכב
השיר היה לאחת הרצועות האחרונות שהוקלטו עבור האלבום ScremmLife 2 והיה סיבה מרכזית לעיכוב האלבום מיום צאתו המתוכנן ביוני. מבחינה מוזיקלית, "Black Beatles" הוא שיר היפ הופ וטראפ  עם הפקה מוזיקלית בסגנון לו-פיי.
ביקורות
אנדרו אונטרברגר מבילבורד הצהיר כי השיר הוא "שיר צעיר חיוני, מהותי, והוא מבורך מאוד בעידן הקרוב של השמרנות החברתית. אף על פי ששני האחים הם כעת בגיל ההצבעה החוקי, הצמד נותר גל חדש בהחלט, חלק מהיבול הפגוש של אטלנטה של שני ראפרים צעירים שדואגים פחות לשלם חיבה להיסטוריה של ההיפ-הופ מאשר לפוצץ את האילוצים הפורמליסטיים של הז'אנר לריגוש שלהם, מטרות אינדיבידואליסטיות". רוב שפילד מרולינג סטון דירג את השיר במקום העשירי ברשימת סיכום השנה שלו ושיבח את השיר ואת הצלחתו. מאוחר יותר, מגזין פיצ'פורק דירג את השיר גם הוא במקום העשירי ברשימת "100 השירים הטובים ביותר לשנת 2016". מגזין הבילבורד בחר בשיר לשיר הפופ הטוב ביותר לשנת 2016.
הצלחה מסחרית
השיר הגיע למקום הראשון במצעד הבילבורד הוט 100, והפך לסינגל הראשון של ריי סרמרד ושל גוצ'י מיין שהגיע למקום הראשון במצעד וכן למצליח ביותר בקריירה שלהם, והוריד את להיטם של הצ'יינסמוקרס והלסי, "Closer" מהמקום הראשון, שצעד בו 12 שבועות רצופים. השיר עמד בראש המצעד במשך שבעה שבועות לא רצופים. בגיליון 7 בינואר 2017, הורד מהמקום הראשון על ידי "Starboy" של דה ויקנד בהשתתפות דאפט פאנק, אם כי חזר למקום הראשון בשבוע שלאחר מכן. השיר הגיע למקום הראשון גם באינדונזיה ובניו זילנד. לפני עלייתו לוויראליות של אתגר בובות הראווה, השיר הופיע ב-20 הראשונים במצעד. השיר ירד מהעשירייה הפותחת ב-25 בפבראור 2017, לאחר שבילה שם ארבעה עשר שבועות רצופים. השיר הגיע בשיאו למקום השני בבריטניה ולמקום השלישי באירלנד, קנדה ואוסטרליה, והפך לסינגל המצליח ביותר של ריי סרמד וגוצ'י מיין במדינות אלו.
נכון ל-11 בפברואר 2017, הסינגל מכר 1,888,000 עותקים בארצות הברית. בהסינגל זכה בתואר הפלטינה ×6 מטעם איגוד תעשיית ההקלטות האמריקאי.
וידאו קליפ
ב-22 בספטמבר 2016 יצא הווידאו קליפ הרשמי של השיר בערוץ ה-Vevo של ריי סרמרד ביוטיוב. הקליפ בוים על ידי מושן פאמילי.
השפעה
ב-26 באוקטובר 2016 הפך אתגר בובות הראווה לוויראלי. האתגר כולל צילומים של קהל העומד קפוא במקום, ולעיתים קרובות משתמש בשיר כמוזיקת רקע.
ב-30 בנובמבר 2016 הוציאו ניקי מינאז' ומפיק השיר מייק ויל מייד איט רמיקס לשיר בשם "Black Barbies". הוא משתמש באינסטרומנטל של השיר ובמילים דומות. גרסה זו הגיע בשיאה למקומות ה-65 בבילבורד הוט 100 וה-78 בקנדה הוט 100.
"Truth Hurts" של ליזו יצא שנה אחרי השיר, וספג ביקורת לאחר שרבים האשימו אותו בגניבת המנגינה של "Black Beatles".
ערוץ הופ!
ערוץ "הופ!" הוא ערוץ טלוויזיה ישראלי המיועד לילדים מגיל שנתיים עד גיל 8. הערוץ משודר בישראל מדי יום מ-05:00 עד 00:00.
הערוץ משודר ב-HOT וב-NEXT TV בערוץ 77 וגם ב-YES וב-STINGTV בערוץ 82.
היסטוריה
ערוץ הופ! נוסד ב-17 בפברואר 2000 על ידי אלונה אבט ותמיר פאול, ונועד לגילאי 1–7, והוא אחד הערוצים הראשונים בעולם שנועד לקבוצת גילאים אלו, בניגוד לערוצי ילדים אחרים כמו ערוץ הילדים שקהל היעד שלהם הוא בין 7–14 ויש בו תכנים שלא הולמים שכבות גיל צעירות יותר. בשנים הראשונות הערוץ שודר בחברת הלווין Yes, ובחברות הכבלים מת"ב, תבל וערוצי זהב.
שיר הנושא והסלוגן המלווים את שידורי הערוץ הם "הופ! לגדול בידיים טובות". השיר הוקלט במקור על ידי אריאל זילבר ובהמשך בוצע על ידי כוכבי הערוץ.
הלוגו המסחרי של הערוץ הוא עפיפון צבעוני. במעברוני הערוץ ניתן למצוא דמויות נוספות: ציפי הציפור, יוני עכברוני, אורי הכלבלב ושולי (שולה) החתלתולה; בעבר, במעברוני הערוץ הופיעו גם זבוב, עכביש, שעון ופינגווין; דמות נוספת אשר הייתה מזוהה עם הערוץ בעבר היא חללית סגולה הנקראת "טרללית", ודמויות עבר מתוכניות הערוץ כמו "דודידו", "הקונצונים", "אליק ובליק", "נימי", "באלי ושלוק" ועוד.
משנת 2000 עד 2001 התיאור של העפיפון היה: זנב דק, אף שחור, פה עם גומות חן עגולות שחורות ובמעברונים של שנות ה-2000 עד 2001 הוא הצליח רק להזיז את האישונים, למצמץ ולקרוץ במעברון השני הוא התחיל להזיז את זנבו ובמעברון השלישי הוא התחיל לעוף עם זנב ישר כאשר הוא העיף עליו את יוני העכבר המעברון יסתיים בירח מלא. צבעי השמיים במעברונים הראשונים של הופ! היו בתכלת, אדום וסגול.
החל משנת 2006 ערוץ הופ! הפיק את הגרסה הישראלית המקורית של "רחוב סומסום". עד לשנת 2016 הופקו 4 עונות של "רחוב סומסום", כמו גם סדרת בת בשם "הופ! אני יודע".
בשנת 2006 עלה לשידור ערוץ הופ! ברומניה בשם "!Boom HOP" והוא שודר עד שנת 2012 בדיבוב מלא לרומנית. הערוץ נקרא על שם חברת השידור הלווייני הרומנית "Boom TV" בין תוכניות המקור שודרו דפנה ודודידו הקוצונים ספר הצורות וספר הצבעים וכמה תוכניות רכש בניהם סמי הכבאי הטקטקים הצעצועים העזובים ויו גאבה גאבה!.
תוכניות הערוץ שכבר אינן בשידור
תוכניות מקור: דפנה ודודידו, הקונצונים, אליק ובליק, באלי, דליק ושלוק, סיפורים לנימי, פרפרים של שבת, יובל המבולבל, נחשון כל יכול, כוח הקצב, הקרקס של רינת, גינת הפלאים של רינת, מר עגבנייה, רחוב סומסום, סבא טוביה, הקייטנה של הופ, כתמתמים, אחת, שתיים, הופ!, סוד השירים של מיכל, עץ השירים, זזים, סוד הקצב של מיכל, דיג דיג דוג - שלוש, ארבע, לעבודה!, משחקי ילדות ישראלית, שירי ילדות ישראלית, רינת בארץ האנגלית, החצר של אלי, סיפורים מהכיס, האיגלו של טרלה, רחוב שמש 22, שירון הקסמים, טיוליולים, כזה אני, האיגלו של טרלה, טררם במדינת המקצבים, רדי, סטדי, הופ!, דידי הדרקונית, ניפי, בבקתה של סבתא ננה, כוח המים, צוויץ צוויץ, תהיו בריאים, שירים מבית סבא, איציק הליצן, צחקוקים, פטטה מכוכב בטטה, סבתא בתיה.
תוכניות רכש: טלטאביז, החברים של ברני, בוב הבנאי, חבורת החצר, מגלים עם דורה, רוץ, דייגו, רוץ!, נווה עצלנות, תותית, מועדון החברים של מיקי מאוס, חבריי טיגר ופו, חבורת איינשטיין, הקרקס של ג'וג'ו, עיר הארנבים, חבורת האוטובוסים, הרפתקאות הלו קיטי וחברים, הדבורה מאיה, הפוני הקטן שלי: חברות היא קסם, תומס הקטר וחברים, הפיה לילי, הספה הגדולה, ברבאבא, בננות בפיג'מות, בראם, כח הצלה, הרמזים של בלו, רולי פולי אולי, חוות סוסי הפוני, סיפורי דרקונים, מסביב לעולם עם כרובי, קליפורד, איפה בו?, גיא המכונאי, טאו שו, אנדי פנדי, ביל הקטן, קוני העגלה, שוקי הצייר, יואל החובל, צ'ארלי צ'וק, דני הדוור, צ'רלי ודודו, מקס ורובי, סיירי הים, רובוטים קטנים, דיג ודג, מדלן, פז, מני בתחפושת, קוקו מגלה את העולם, מר מוכשר, סיפורים על שפת הנחל, פיפי והניצנים, פימבלס, בחווה של דוד משה, ביל ובן, אגדות מרקדות, יש לנחש עם חן, חוויה בחווה, יו גאבה גאבה!, סבא מתכווץ, שמח בעיר הליצנים, עמית המשאית, מוסכניק, משפחת לצת, הגן הקסום, טיק טק, הרפתקאות זיזי ווינקס, המסע המופלא בכדור פורח, סיירת קרפד, טקי הטרקטור, הטרקטור האדום, סלט פירות, כלבי המחץ, ראבדאברס, ג'ינג'י העוגייה, ג'ימבורי, כלבלב וברווזה, הבית של ניני, אנריקו מספריקו, מרלין, מילו, עיר הקטרים, הדוב בבית הכחול, קליפורד הגור, קוני העגלה, קאבו, נדב ידי זהב, טימבקטו, סאגווה, שמוליק ודינה, נלי הפילה, יהלי שומר הטבע, מיפי וחברים, טיצ', פיבי הדוב, מטאור ומשאיות המירוץ, ברק ומכוניות המירוץ, העולם של טל, קיפר, האחים קואלה, הטרקטור טום, מכתבים מפליקס, בית משותף, חבורת הדחפורים, דוקטור חיים, בלינקי ביל, באו באו באבי, המופע של מר שמח, חיות מדהימות, רחוב החיות 64, זובומפו, פרנקלין, שכונת השעשועים, למה?, משפחת דובינשטיין, טומי זום, טבע תום, טופסי וטים, הדב פדינגטון, ברני הכלב, חוות קוקוריקו, גילי וגל, אני בולש, חברינו הוויטמינים, מייזי, ממפי, מנור, שאפי שאפו, פנחס הפרד, תשאלו את שולה, בית חולים על הגובה, סיפורי חיות, אנשים קטנים, רחוב קסם, מוני דמיוני, ויפו הכלב המעופף, ההופסים, בואה וקואלה, בובלינים, דניאל, שירי אוהבת ללמוד, מיצי החתולה הסקוטית, חידות על חיות, כל הכבוד לנמרוד, הלו קיטי, צפרדע וחברים, אדון מצחיקון, העולם של דובי בן, פלורי והדרקונים, צ'רלי הולך לגן, ג'ו וג'ק, פופי החתולה, טופי ובינו, נאדי, נאדי בארץ הצעצועים, פנו דרך לנאדי, נאדי הבלש בארץ הצעצועים, מימי, רופוס הכלב, הגן של פנדה, בסל הבובות, יאמיזאור, הפרחונים, החנות של מופטופ, מדף הצעצועים, טדי ספינת הגרר, מקורון הצנון, הדובונים, גוגלין, לגדול פרא, אדון וגברת בשינוי אדרת, הכתמים, ממבל במבל, מגי והמפלץ, יניב והכלב חביב, תום וויקי, חוות החלל, חבורת בטטה, סיפורי דווקא ככה, אגדות קלאסיות, הצעצועים העזובים, חוכמת הטבע, תראו אותם גדלים, חיש ופלא, משהו אחר, מונטי הכלב, תעלולי הב הב, טולי, פימפה, ציף ציף, בני ומוש, השוטר חתולאי, בני הפיל, הבוצנים, חבורת שומרי הטבע, פרסי שומר הפארק, בארץ פירותינה, פילברט הקרפד, הרפתקאות הדוב פדינגטון, הטפטפים, הבילבילים, מנחם החתול, החברים מהג'ונגל, בחצר הגרוטאות, חיות ושאלות, אודי והדובי, די ותסדר, הספרייה של ליזי, פינוקי, כריסטופר התנין, באזי הדבורה, הטקטקים, ורד ויקינטון, ג'יימס החתול, אליוט הצבי, חתולו של הנרי, טושטוש, דלת נפתחת, תול וציף, גן האו האו, החיוך של רוזי, אווה ריקו טאו, דובוני אכפת לי: הקסם מתחיל, פלוגלס, דניאל והמוזיאון הסודי, רובי הרובוט, מספרי משימה, מגלי האוצרות, דובוני אכפת לי ובני דודים, דובוני אכפת לי: ברוכים הבאים לארץ אכפתיה, אגדות לופין, צמר, נוקי וחברים, הולי הובי.
הערוץ באינטרנט
באתר האינטרנט של ערוץ הופ! ניתן לצפות בחלק מהתוכניות המשודרות בערוץ. בנוסף, ישנה גישה לדברים נוספים באתר, כגון מתחם הורים, דפי צביעה, משחקים ופעילויות לילדים. חלק מהתכנים פתוחים ללא תשלום לגולשים ורובם פתוחים רק למנויי האתר.
הופ! מותק של פסטיבל
מדי שנה בחג החנוכה, העלה ערוץ הופ! מופע לילדים ובו השתתפו מיטב כוכבי הערוץ, בין המשתתפים לאורך השנים: יובל המבולבל, אורנה ומשה דץ, לי בירן, ציפי שביט, חני נחמיאס, שי ורועי, רוני נדלר, טוביה צפיר, מולי וצומי, מיכל צפיר, רינת גבאי, הדוֹד חיים, מיכל הקטנה, אסף אשתר וכוכבים נוספים.
הופעות וכוכבי הערוץ
הערוץ מקיים פעילויות שטח מגוונות במהלך כל ימות השנה, לרבות מופעי חינם ברחבי הארץ, הצגות וכן, פעילויות שטח אינטראקטיביות שונות.
הדוד חיים - דוד מצחיק ומפוזר עם פפיון אדום אשר מנהל את הכלבו שלו.
סבא טוביה - סבא אהוב שמספר סיפורים לנכדיו, מרכיב משקפיים ומחקה דמויות שונות.
מולי (עומרי רוזנצוויג) - שף וחבר של צומי.
צומי (טל לוי) - חייזר וחבר של מולי.
"HOT לולי"
בשנת 2004 השיקה קבוצת הופ! את ערוץ "לולי" המיועד לפעוטות מגיל לידה עד 3 המשודר באופן בלעדי ב-HOT וב-NEXT TV (בערוץ 76 וגם ב-HOT VOD Young) הערוץ שידר תוכניות מקור כמו רגע של חיבוק, צוויץ צוויץ, ספר הצבעים, טוקטוק ותותי, סיפורי בדים, בלבולי, פיצי פוגש חיות ועוד ותוכניות רכש כמו וויבולו הגן הקסום טלטאביז ררי האריה טימי הטלה חבורת אבאדס צ'רלי דוב קטן אוזי בו מישמיש העכביש קרן ואור תפודים קטנים קוף אחרי בני אדם שכונת השעשועים ילדי העננים חברים בחווה ועוד.
"ילדות ישראלית" (בעבר "הופ! ילדות ישראלית")
ב-1 בדצמבר 2009 השיקה קבוצת "הופ!" את ערוץ "הופ! ילדות ישראלית" המשדר מגוון עצום של שירי ילדות ישראליים קלאסיים ועכשוויים, סיפורים ומשחקי ילדות, גם ציורים ישראליים של האומנים האהובים (כמו נחום גוטמן וראובן רובין), מראות טבע ישראלי עיבוד טלוויזיוני של שטוזים ושירים מסביב לעולם מארצות אחרות, כולם על טהרת השפה העברית.
הערוץ משודר בערוץ 78 ב-HOT (וגם ב-HOT VOD Young), בערוץ 83 ב-yes (וגם ב-yes VOD KIDS) וב-STINGTV.
הערוץ נרכש ב-2012 על ידי "טלעד".
"הופל'ה"
רצועה ששודרה כל יום בשעות 05:00-06:00.
בשנת 2012, הרצועה נסגרה.
הרצועה פועלת עד היום.
הופ! לדעת
רצועה ששודרה בימים א'-ו' בין השעות 10:00-11:00.